Oerlis:Miente

message: meente/miente?--Swarte Kees 2 okt 2011, 09.59 (CEST)
replies: text: Net allinne yn Fryslân, dochs? Drewes 2 okt 2011, 10.19 (CEST)

message: @Ieneach fan 'e Esk, @Drewes, @RomkeHoekstra, @FreyaSport, is dit in Frysk wurd? Wat sizze de wurdboeken? Ik haw gjin wurdboek, allinnich Frysker en dy jout foar it nl "meent" buorfinne, buorreweide, mandeskar en mienskar. Kneppelfreed (oerlis) 19 mai 2024, 20.09 (CEST)
replies: text: @Kneppelfreed, @Ieneach fan 'e Esk, @Drewes. Gjin idee of meente in Frysk wurd is. Yn 'e wurdboeken dy't ik ha stiet it wurd likemin. Op 'e Gordyk is in soarchsintrum mei de namme De Miente en yn Ljouwert wie eartiids yn Lekkumerein (no de Frijheidswyk) in (Hollânsktalige) strjitnamme dy 't De Meenthe hjitte. --RomkeHoekstra (oerlis) 19 mai 2024, 21.48 (CEST)
replies: text: : Neffens it Wurdboek fan de Fryske Taal moat it "miente" te wêze. Sjoch: hjirre. "Meente" kin ik dêr net fine, mar it wol my eins net oan dat dat fout is, yn acht nommen dat it "gemeente" is en net "gemiente". En ek wurde de foarmen mei in lange ee yn "geel", "heel", "keel" ensfh. goed rekkene njonken de yn 'e Fryske skriuwtaal gongbere foarmen mei ie "giel", "hiel", "kiel" ensfh. Ieneach fan 'e Esk (oerlis) 20 mai 2024, 01.04 (CEST)
replies: text: ::@Ieneach fan 'e Esk, goeie. Tige tank foar jo antwurd. Wat "gemeente" oanbelanget wol ik suver leauwe dat it om in folslein ynboargere hollanisme giet dat no geef-Frysk is. Alle oare foarmen op dat mêd binne: mien, miene, gemien, mienskip, mienskiplik en dus ek miente. Sels "gemiente" is in ferâldere fariant, sa't hjir stiet. Wat kiel/keel, giel/geel, hiel/heel oanbelanget binne beide dialektfoarmen dy't beide yn it Standertfrysk brûkt wurde, mar dêr't de foarkar op it "ie"-lûd jûn wurdt. Kneppelfreed (oerlis) 20 mai 2024, 05.46 (CEST)
replies: text: ::: Ik haw ris eefkes oer jo antwurd neitocht, mar ik tink net dat "gemeente" in ynboargere hollanisme is. Wêr't ik wei kom (noardlike Greidhoeke, rûchwei de krite tusken Frjentsjer, Ljouwert, Boalsert en Snits yn) wurdt nammentlik ek altyd "gemeen" en "gemeenskip" sein, en net "gemien" en "mienskip". It liket my dus itselde ferskil ta as "geel", "keel" ensfh. tsjinoer "giel", "kiel" ensfh. Ieneach fan 'e Esk (oerlis) 21 mai 2024, 15.18 (CEST)
replies: text: ::::@Ieneach fan 'e Esk, ja dêr soene jo wol gelyk oan hawwe kinne. Ik kom fan oarsprong út 'e omkriten fan Boalsert wei en dêr wurdt soks ek sein. Ik miende altyd dat it min-Frysk wie. Ik tocht ik woe sa folle mooglik "geef" prate (itjinge ik lang noch net doch) en dêrom siz ik fan "mienskip" en "giel/kiel/hiel" mar wol wer fan "gemeente" en "gemeen" (yn it gefal fan narjen of falsk wêzen). Gr. Kneppelfreed (oerlis) 22 mai 2024, 03.36 (CEST)
Sjoch ek etymologiebank.nl oer nl 'gemeente': ferskate boarnen jouwe ofri. mēnte ‘gemeente, burgerij’. Wutsje 20 mai 2024, 03.09 (CEST)

text: @Wutsje, ek tank foar it sjen. Ik wit net hoe't it yn 't Aldfrysk útsprutsen waard. It wie noch fan foar de ûntjouwing fan it dûbeld lûd dy't him yn it Midfrysk/Nijfrysk ûntjoech. Faaks siet de átspraak tusken it "ee"- en it "ie"-lûd. Gr. Kneppelfreed (oerlis) 20 mai 2024, 05.57 (CEST)
thread_title:  Is dit Frysk?